Minivacanţa de 1 iunie cu 30.000 de poliţişti pe străzi. Când dispar documentele justificative.
Peste 30.000 de oameni ai legii vor fi pe străzi în acest weekend prelungit. Dacă pleci din localitate, nu uita că declaraţia pe proprie răspundere încă e obligatorie. Documentele justificative dispar de luni.
Dacă ai plecat sau pleci undeva în această minivacanţă, să ţii cont că peste 30.000 de poliţişti, jandarmi, pompieri şi poliţişti de frontieră, sprijiniţi de lucrători de la alte structuri operative şi poliţişti locali, vor fi la datorie."Pentru siguranţa traficului, pe cele mai importante artere rutiere din ţară, sunt amplasate 313 aparate radar. Echipajele de la sol vor beneficia de sprijin aerian din partea aeronavelor Inspectoratului General de Aviaţie", transmite MAI.Dacă pleci la drum la mai mai mult de 30 de km, să nu uiţi că trebuie să indici motivul călătoriei în declaraţia pe proprie răspundere. Aceasta este obligatorie până duminică, inclusiv. De luni începând, deplasările noastre nu vor mai fi restricţionate, circulaţia între localităţi şi judeţe urmând să fie liberă.